મહેસાણામાં પાટીદાર અનામત આંદોલન દરમિયાન સર્જાયેલી હિંસક ઘટનાઓ અંતર્ગત તોફાની ટોળાને વિખેરવા પોલીસે લાઠીચાર્જ કરવા છતાં ટોળુ કાબૂમાં નહિ આવતા બંદોબસ્તમાં રહેલા પેરા મિલિટ્રી ફોર્સના જવાનોએ ગોળીબાર કરતા ત્રણ યુવાનોને ગંભીર ઈજા થઈ હતી. તે પૈકીના મયુર નટવરલાલ પટેલ(ઉ.વ.૨૩)ને સારવાર માટે અમદાવાદ ખસેડાયો હતો. જેનું ગઈકાલે ખાનગી હોસ્પિટલમાં મોત થયુ હતુ. ત્યારબાદ મયુરના મૃતદેહને મહેસાણા લાવવામાં આવ્યો હતો.